ПОЛИТИКА ЗА ИНФОРМИРАНОСТ НА СУБЕКТИТЕ ПРИ ОБРАБОТВАНЕ НА ЛИЧНИ ДАННИ В ОБЛАСТНА ДИРЕКЦИЯ „ЗЕМЕДЕЛИЕ“ ГР. ДОБРИЧ

**ОБЛАСТНА ДИРЕКЦИЯ „ЗЕМЕДЕЛИЕ“ ГР. ДОБРИЧ (ОД“З“)** е специализирана териториална организация към министъра на земеделието, храните и горите, която подпомага Министъра при провеждането на държавната политика в областта на земеделието и горите, както и при прилагането на Общата селскостопанска политика на Европейския съюз (ОСП на ЕС) на територията на област Добрич. В качеството си на администратор на лични данни, осъществява своята дейност при стриктно спазване изискванията на действащото законодателство в Европейския съюз (Регламент (ЕС) 2016/679 на Европейския парламент и на Съвета, относно защитата на физическите лица във връзка с обработването на лични данни и относно свободното движение на такива данни, т. нар. Общ регламент за защита на данните - ОРЗД) и Република България (Закона за защита на личните данни - ЗЗЛД).

**ОБЛАСТНА ДИРЕКЦИЯ „ЗЕМЕДЕЛИЕ“ ГР. ДОБРИЧ И ВАШИТЕ ЛИЧНИ ДАННИ**

Защитата на личните данни е от изключителна важност за дирекцията. Поради тази причина са предприети необходимите технически и организационни мерки за защитата им, част от които е и Политиката за информираност на субектите при обработване на лични данни. Вашите лични данни се обработват съобразно целта, за която са събрани в минималния необходим обем и се съхраняват в законно установените срокове за съответните категории данни, но не по-дълго от необходимото. ОДЗ гр. Добрич обработва и специални категории лични данни, когато това се изисква по закон.

**КАКВО СЕ РАЗБИРА ПОД „ЛИЧНИ ДАННИ“ И „ОБРАБОТВАНЕ НА ЛИЧНИ ДАННИ“?**

* **„Лични данни“** са всяка информация, с която едно физическо лице може да бъде идентифицирано пряко или косвено по един или повече признаци, характерни за личността - като: име, идентификационен номер/ЕГН, дата и място на раждане, гражданство, вид и номер на документ за самоличност; данни за контакт - местонахождение/пощенски адрес,
* телефонен номер, електронен адрес, онлайн идентификатор/IP адрес; демографски характеристики: пол, възраст, местоживеене; данни за физическа идентичност - лицеви изображения, глас, почеркови признаци; данни от трудовата биография: назначаване и преназначаване на предишни длъжности, достигнат ранг или професионален опит, трудов, служебен и/или осигурителен стаж; данни за придобити образование и квалификация и др. Тези признаци може да са част от физическата, физиологичната, генетичната, психическата, умствената, икономическата, културната или социална идентичност на физическото лице. Специални категории лични данни са такива разкриващи расов или етнически произход, политически възгледи, религиозни или философски убеждения, отнасящи се до здравето и др.
* „Обработване на лични данни“ е съвкупността от действия, извършвани с лични данни или набор от лични данни като събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространяване или друг начин, по който данните стават достъпни, подреждане или комбиниране, ограничаване, изтриване или унищожаване.

ЦЕЛИ НА ОБРАБОТВАНЕТО НА ВАШИТЕ ДАННИ

Основната цел, за която се извършва обработване на лични данни на физически лица, е идентифицирането им по безспорен начин, във връзка с осъществяване на законно установените функции на ОДЗ гр. Добрич. Информацията, която съдържа Ваши лични данни, се обработва на основание нормативната база, а именно: Устройствения правилник на областните дирекции „Земеделие“, Закона за собствеността и ползването на земеделските земи (ЗСПЗЗ), Правилника за прилагане на закона за собствеността и ползването на земеделските земи (ППЗСПЗЗ), Наредба № 3 от 1999 г. за създаване и поддържане на регистър на земеделските стопани, Закона за пчеларството (ЗП), Закона за опазване на земеделските земи (ЗОЗЗ), Закон за опазване на селскостопанското имущество (ЗОСИ), Закона за възстановяване на собствеността върху горите и земите от горския фонд (ЗВСГЗГФ), Закона за прилагане на общата организация на пазарите на земеделски продукти на ЕС (ЗПООПЗПЕС), Закона за регистрация и контрол на земеделска и горска техника (ЗРКЗГТ), Закона за маслодайната роза (ЗМР), Системата за идентификация на земеделските парцели (СИЗП), както и други законови и подзаконови нормативни актове, а така също и за управление на човешки ресурси съгласно Закона за държавния служител(ЗДСл), Кодекса на труда (КТ) и всички други нормативни актове, с които са възложени правомощия на областните дирекции „Земеделие“ и са свързани с осъществяване на дейността им, включително с други институции, физически и юридически лица. Също при регистриране на посетители; подаване на писма, жалби, сигнали и други искания, извършване на поискана от субекта на данни административна услуга, която ОДЗ гр. Добрич и общинските служби по земеделие извършват, оказване на съдействие на други държавни органи по надлежния законов ред, при изпълнение на техни законови функции, при договорни отношения възникнали след провеждане на търгове за наем и аренда за земите от Държавния поземлен фонд и сключване на договори, за други неупоменати по-горе случаи, възникнали по силата на нормативен акт или договор, както и при получаване на съгласие от субекта на данни.

ОСНОВАНИЕ ЗА ОБРАБОТВАНЕ НА ЛИЧНИ ДАННИ

Областна дирекция „Земеделие“ гр. Добрич обработва Вашите лични данни на едно или повече от следните основания:

* за спазване на нормативно задължение;
* при упражняване на правомощията на директора;
* за изпълнение на задача в обществен интерес;
* за изготвяне на предложения, сключване и изпълнение на договори;
* за защита на законните интереси на ОДЗ гр. Добрич, МЗХГ или на трета страна;
* за съставяне или получаване/изплащане на сметки/фактури за услуги, получавани или предоставяни от ОДЗ гр. Добрич или МЗХГ;
* в отговор на искане от субекта на данни;
* за защита на жизнено важни интереси на субекта на данни или друго лице;
* установяване на самоличността на субекта на данни;
* при съгласие на субекта на данни.

ПРИНЦИПИ, ОТ КОИТО СЕ РЪКОВОДИМ И КОИТО СПАЗВАМЕ:

Основните принципи, въведени като задължителни при обработването на лични данни в МЗХГ са: законосъобразност, добросъвестност и прозрачност, целесъобразност и точност, пропорционалност, отчетност, цялостност и поверителност.

ПРАВА НА СУБЕКТИТЕ НА ДАННИ

* право на достъп до личните му данни;
* право на коригиране - ако данните са неточни/непълни;
* право на изтриване (право „да бъдеш забравен“) - при наличие на законови основания за това;
* право на ограничаване на обработването - при наличие на законови основания за

това;

* задължение за уведомяване при коригиране/изтриване на лични данни или ограничаване на обработването;
* право на преносимост на данни;
* право на възражения.

СЪХРАНЕНИЕ И УНИЩОЖАВАНЕ

Областна дирекция „Земеделие“ гр. Добрич осигурява сигурността на данните и тяхната надеждност, в съответствие с нормативно определените изисквания. Данните се заличават след изтичане на законоустановените срокове, в съответствие с приложимата нормативна уредба, вкл. вътрешни нормативни актове (правила, заповеди и пр.). ОДЗ гр. Добрич може да запази данните за по-дълъг от определения срок, в случай на искане от компетентен орган и/или до окончателното приключване на възникнал правен спор или започнато производство, налагащо запазване на данните.

ОТКАЗ ОТ ЗАЛИЧАВАНЕ НА ДАННИ

Ще упражним законосъобразно правото на отказ да заличим Вашите данни, в случай на упражняване на официални правомощия на директора, наличие на законови права и задължения, задача в обществен интерес, за целите на архивирането, за научни, исторически, статистически изследвания, ако това може да затрудни или направи невъзможно обработването на данните или за установяване, упражняване или защита на правни претенции.

ПРЕДОСТАВЯНЕ И РАЗКРИВАНЕ НА ДАННИТЕ

Вашите данни не се предоставят и разкриват на трети лица, освен в случаи, когато това се изисква със закон, поради Ваше искане или съгласие.

ЗА КОНТАКТ С ОБЛАСТНА ДИРЕКЦИЯ „ЗЕМЕДЕЛИЕ“ ГР. ДОБРИЧ:

Добрич, 9300, ул. "Независимост" 55

Телефони за информация: (058) 603 712 централа

Интернет страница: <https://www.mzh.government.bg/odz-dobrich/bg/Home.aspx>

ЗА КОНТАКТ С ДЛЪЖНОСТНОТО ЛИЦЕ ПО ЗАЩИТА НА ДАННИТЕ (ДЛЗД): [odzg\_d@abv.bg](mailto:odzg_d@abv.bg), (058) 603 712 централа

ПРОМЕНИ В ПОЛИТИКАТА ЗА ИНФОРМИРАНОСТ ПРИ ОБРАБОТВАНЕ НА ЛИЧНИ ДАННИ

Запазваме правото да променяме политиката за информираност, при необходимост или промяна на действащото законодателство в Република България.